טל מלר

טל מלרבאנגלית: Tal Meler (נולדה ב-15 ביולי 1968) היא פרופסור חבר לסוציולוגיה במכללה האקדמית צפת. תחומי התמחותה כוללים לימודי מגדר, נשים פלסטיניות אזרחיות ישראל, תהליכי עיור בחברה הערבית-פלסטינית בישראל ואלימות נגד נשים.

 קורות חיים 
נולדה בחיפה לרות ומשה. בשנת 1986 סיימה את לימודיה בתיכון חוגים.

בשנים 1986-1988 שירתה שירות צבאי בנח"ל.

בשנים 1990-1993 למדה לתואר ראשון בסוציולוגיה באוניברסיטת תל אביב.

בשנים 1994-1999 למדה לתואר שני בסוציולוגיה באוניברסיטת תל אביב. עבודת המ.א. שלה, שנכתבה בהנחיית פרופ' חנה הרצוג ופרופ' משה שוקד עסקה בבחירת בן זוג בקרב פלסטיניות משכילות אזרחיות ישראל.

בשנים 2005-2012 למדה תואר שלישי בלימודי מגדר באוניברסיטת בר-אילן. עבודת הדוקטורט שלה עסקה בקשרים בין אימהות חד-הוריות פלסטיניות לבין משפחותיהן המורחבות.

במהלך לימודיה ובמקביל להם שימשה מלר שנים רבות כמנחה בקורסים בסוציולוגיה באוניברסיטה הפתוחה.

לאחר סיום לימודיה התקבלה כמרצה במכללה האקדמית צפת ובשנת 2024 התמנתה לפרופסור חבר שם.

 חיים אישיים 
אם לשני בנים בוגרים.

מתגוררת בקריית טבעון.

 מחקרה 
מלר מתמקדת במחקרה בנשים פלסטיניות אזרחיות ישראל, ביחסים משפחתיים ובשוק העבודה.

בתחילת דרכה המחקרית התמקדה בחייהן ומצבן של אמהות יחידניות (גרושות, פרודות ואלמנות) פלסטיניות אזרחיות ישראל – במורכבות חייהן ויחסיהן המשפחתיים והמשא ומתן שהן עורכות מול מבנים משפחתיים וחברתיים שונים. בהמשך, הרחיבה את מחקריה לתבניות משפחתיות בחברה הערבית-פלסטינית בישראל. מחקרה שדן בקשת הרחבה של מבני המשפחה העכשוויים שעלו בהקשר של תהליכי שינוי בתחומי החינוך, התעסוקה ומקום המגורים וההבנה כי בחברה מתקיימים מבני משפחה מגוונים, התפרסם בשנת 2017 בכתב העת Marriage & Family Review, וזכה לציטוטים רבים.

במחקריה בחנה תהליכי התמקמות של נשים פלסטיניות אזרחיות ישראל בעלות השכלה אקדמית וללא השכלה אקדמית, המנהלות משא ומתן - מול מבנה הזדמנויות התעסוקה ומול רשויות הרווחה, לחציית גבולות לאומיים, מרחביים ומגדריים, כדי להרחיב את מבנה ההזדמנויות הנגיש להן, לאתגר שייכות ואי-שייכות, ולהרחיב את השליטה שלהן במשאבים חומריים.

בניגוד לדעות קודמות על הניידות המרחבית המצמצמת את הגירתן של נשים ערביות-פלסטיניות, גילתה מלר שנשים ערביות-פלסטיניות רווקות ונשואות מהגרות לאזורים הדרומיים של המדינה בחיפוש אחר עבודה. ניידות מרחבית כזו מאפשרת להן לטפל במשפחתן הגרעינית במקום הרחוק מהפיקוח של משפחותיהן המורחבות, ולהקדיש את עצמן לבניית קריירות בסביבה לא מוכרת. במחקרה זה של הגירה עקב רה-לוקיישן הקשור לעבודה (ולא נישואין או לימודים אקדמיים). מלר פרסמה מספר מאמרים. במחקרי ההמשך שלה, העמיקה את ניתוח הקשר ההדדי בין יחסי משפחה והזדמנויות תעסוקה לנשים ערביות-פלסטיניות ותהליכים של חציית גבולות מרחביים, מגדריים ולאומיים שנשים עורכות בהשתלבותן התעסוקתית. לאחרונה, התמקד מחקרה בשוטרות ערביות שהצטרפו למשטרת ישראל במסגרת מדיניות מגוון.

בעקבות משבר הקורונה, החלה לערוך מחקר איכותני המתמקד בחוויה של הלמידה מרחוק בקרב סטודנטיות ערביות במכללת צפת תוך התמקדות בקשר שבין היחסים המשפחתיים, התעסוקה והלמידה במרחב הביתי.

בנוסף, השתתפה בעריכת סקר בין-לאומי, שנערך במקביל ב-26 מדינות, לגבי ההשפעה שיש למשבר הקורונה על חיי הסטודנטים (מגורים, תעסוקה, רווחה נפשית, הרגלי בריאות, חיי חברה, משפחה וזוגיות ועוד).

תחום מחקרי נוסף שבו היא מתמקדת בשנים האחרונות קשור לאלימות כלכלית כלפי נשים ערביות-פלסטיניות ובפרט לסוגיות של חובות כפויים המופנים לנשים מצד בני זוג או בני זוג לשעבר, וכן אלימות של ילדים בוגרים כלפי אימהותיהן.

 פרסומיה 
 ספר שכתבה 
טל מלר, שוליות מרובה: אימהות יחידנית בחברה הפלסטינית בישראל, תל אביב, רסלינג, 2017.

 מבחר ממאמריה 
מלר כתבה יותר מ-50 מאמרים אקדמיים בתחומי התמחותה. להלן מבחר מהם:

 בעברית 


 טל מלר, "אתגרים ומגמות בהשתלבותן של נשים פלסטיניות אזרחיות ישראל בעלות השכלה אקדמית בשוק התעסוקה", בספר: דנה אייזנקוט, שלומי דורון וראובן חירק (עורכים), אתגרים ומגמות בחברה הישראלית במבט רב-תחומי, חיפה, פרדס, 2021.


 באנגלית 








 קישורים חיצוניים 






 הערות שוליים 

קטגוריה:סגל המכללה האקדמית צפת
קטגוריה:סוציולוגיות ישראליות
קטגוריה:סוציולוגים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:קריית טבעון: אישים
קטגוריה:בוגרי תיכון חוגים
קטגוריה:בוגרות תיכון חוגים
קטגוריה:ישראלים שנולדו ב-1968
קטגוריה:ישראליות שנולדו ב-1968